Gunvor Hals

Gunvor Hals (født 1953) er en norsk programleder og kanalvert som var ansatt i NRK i 40 år. Hun huskes blant annet for danseprogrammet Hæla i taket.

Biografi
Hals begynte som kanalvert på NRK i 1983. Hun ble senere kjent som programleder for de musikalske tv-programmene Hæla i taket (1985–1988) og Da Capo!, sistnevnte sammen med Vidar Lønn-Arnesen (fra 1991 til 2001). En syvårsperiode fra 2003 til 2010, jobbet hun med klassisk musikk og folkemusikk i NRK P2. Senere var hun programleder i NRK P1+. Hun gikk av med pensjon i 2023.

Høsten 2015 deltok hun i Skal vi danse på TV 2. Det kan også nevnes at hun hadde en gjesteopptreden som seg selv i en episode av komiserien Mot i brøstet. I 1994 utgav hun boka Norske kjærleiksviser.

Hun har over flere år markedsført kosttilskudd i samarbeid med selskapene Truehope og Innerlight.

Hals ble kåret til Årets TV-navn av Se og Hør i 1985 sammen med Jarl Goli.

 Privatliv 
Hals ble gift i 1986 med politiker Hallvard Bakke. 

 Referanser 

 Eksterne lenker 


Kategori:Norske TV-programledere
Kategori:Norske radioprogramledere
Kategori:Kanalverter i NRK
Kategori:Programledere for NRK TV
Kategori:Programledere for NRK Radio
Kategori:Skal vi danse-deltakere
Kategori:Personer innen alternativ behandling
Kategori:Personer innen multi-level marketing
Kategori:Personer fra Tingvoll kommune